CELEX: 62018CN0378
Language: lv
Date: 2018-06-08 00:00:00
Title: Lieta C-378/18: Lūgums sniegt prejudiciālu nolēmumu, ko 2018. gada 8. jūnijā iesniedza Bundesverwaltungsgericht (Vācija) – Landwirtschaftskammer Niedersachsen/Reinhard Westphal

27.8.2018   
            
            
               LV
            
            
               Eiropas Savienības Oficiālais Vēstnesis
            
            
               C 301/14
            
         
      Lūgums sniegt prejudiciālu nolēmumu, ko 2018. gada 8. jūnijā iesniedza Bundesverwaltungsgericht (Vācija) – Landwirtschaftskammer Niedersachsen/Reinhard Westphal
      
      (Lieta C-378/18)
      (2018/C 301/19)
      Tiesvedības valoda – vācu
      
         Iesniedzējtiesa
      
      
         Bundesverwaltungsgericht
      
      
         Pamatlietas puses
      
      
         Prasītāja: Landwirtschaftskammer Niedersachsen
      
      
         Atbildētājs: Reinhard Westphal
      
      
         Prejudiciālie jautājumi
      
      
                  1)
               
               
                  Vai noilguma termiņu Regulas (EK) Nr. 2419/2001 (1) 49. panta 6. punkta izpratnē sāk skaitīt ar atbalsta samaksas brīdi, vai arī sākums ir jānosaka saskaņā ar Regulas (EK, Euratom) Nr. 2988/95 (2) 3. panta 1. punktu, šajā gadījumā – otrās daļas pirmo teikumu?
               
            
                  2)
               
               
                  Vai Regulas (EK) Nr. 2419/2001 49. panta 6. punktā un Regulas (EK, Euratom) Nr. 2988/95 3. panta 1. punktā ietvertie noilguma noteikumi ir noteikumi, kas paredz administratīvus sodus, Regulas (EK, Euratom) Nr. 2988/95 2. panta 2. punkta otrā teikuma izpratnē?
               
            
                  3)
               
               
                  Vai Regulas (EK) Nr. 2419/2001 52.a pants, kurā ir paredzēta Regulas (EK) Nr. 2419/2001 49. panta 5. punktā ietverto noilguma noteikumu piemērošana ar atpakaļejošu spēku, var pēc analoģijas tikt piemērots arī attiecībā uz Regulas (EK) Nr. 2419/2001 49. panta 6. punktu?
                  Ja Regulas (EK, Euratom) Nr. 2988/95 3. panta 1. punkta otrās daļas pirmais teikums ir piemērojams (pirmais jautājums), uz nākamajiem jautājumiem nav jāatbild; ja tas nav piemērojams, apstiprinošas atbildes uz otro jautājumu gadījumā uz trešo jautājumu nav jāatbild.
               
            
         (1)  Komisijas Regula (EK) Nr. 2419/200 (2001. gada 11. decembris), ar ko nosaka sīki izstrādātus noteikumus integrētās administrācijas un kontroles sistēmas piemērošanai konkrētām Kopienas atbalsta shēmām, kas izveidotas ar Padomes Regulu (EEK) Nr. 3508/92 (OV 2001, L 327, 11. lpp.).
      
         (2)  Padomes Regula (EK, Euratom) Nr. 2988/95 (1995. gada 18. decembris) par Eiropas Kopienu finanšu interešu aizsardzību (OV 1995, L 312, 1. lpp.).